NETFLIX-SARJA
Aiemmin tapahtunutta…
Mitä sinä teit, Love?
Hautaamme hänet metsään.
Tässä on poikani Theo.
En tiennyt, että sinulla on poika. -Poikapuoli.
Kaksosilla on älysormukset.
Onko siinä GPS? -Meillä kaikilla on sellaiset.
Sormuksen avulla Matthew näkee Natalien tarkan sijainnin.
Jätän sormuksen lavuaarin reunalle. Hän riisui sen käsiä pestessä.
Joten… He tietävät.
Me hoidamme tämän. Yhdessä.
Aamulla kaikki on aina paremmin.
Ainakin Scoutin mukaan.
Ja kuka minä olen väittämään vastaan Harper Leelle?
Toisaalta Scout ei auttanut salaamaan naapurin vaimon murhaa.
Täällä Madre Lindassa, joka on Kalifornian turvallisin asuinalue,
jokainen aamu herättää lisää huomiota.
Nainen on kadonnut.
Synkkäsävyinen trilleri heräsi henkiin, ja se kiehtoo ihmisiä.
Jatketaan. -Odota.
Pakarat tiukkoina. Aloitetaan.
Kolme päivää sitten Madre Lindan rauhan tyyssija järkkyi,
kun Natalie Engler katosi.
32-vuotias kiinteistönvälittäjä nähtiin viimeksi lähdössä töihin.
Hänen autonsa löytyi vuokramökiltä Redwoods State Parkin läheltä.
Oletko valmis? Aloitetaan.
Aviomies Matthew Engler, joka on menestynyt tarkkailulaitebisneksessä,
ei ole vielä antanut lausuntoa.
Toivottavasti hän vain karkasi.
Ystävät ovat toiveikkaita,
että poliisi löytää Natalien myötätuntoisen yhteisön avulla.
Suoraan Madre Lindasta, Ryan Goodwin, kolmoskanavan uutiset.
Se on purkissa. -Sama vanha virsi joka päivä.
Häneltä on saatava lausunto.
Poikamme nukkuu taas armollisesti.
Keitänkö munia? -Pihalla on enemmän autoja kuin eilen.
Jatkaisivat jo matkaansa.
Sinä olet huolissasi.
Kyllä he lähtevät. Pian.
Suvun siivooja huolehti aiemmista virheistäsi.
Lehdistö ja poliisi oli maksettu hiljaisiksi.
Milloinhan tuo rauhoittuu? -Viikon tai parin päästä.
Miten voit olla noin tyyni?
Kokemuksesta. Kokeilepa tappaa julkkiskoomikko ilman siivoojaa.
Joe.
Minua pelottaa. Tri Chandra käski sanallistaa tunteemme.
Joten minua pelottaa.
En anna mitään pahaa sattua perheellemme. Olemme tehneet kaiken oikein.
Sormuksen kanssa kävi täpärästi, mutta korjasimme sen.
Puhuimme poliisille. Kulmakarvakaan ei kohonnut.
Tämä ei vie kauan.
Tiedättekö jotain Natalie Engleristä tai hänen suhteestaan aviomieheensä?
Muutimme tänne vasta vauvan kanssa, joten emme ole ehtineet tutustua ihmisiin.
Natalie auttoi vuokraamaan leipomon, mutta muuten en tunne heitä.
Osaisimmepa kertoa enemmän. -Otatteko lisää kahvia?
Tietenkään he eivät näytä epäilyksiään.
Totta, mutta emme ole antaneet aihetta epäilyksiin. Mitä nyt?
Pari kysymystä vain. -Kanava kuusi. Nopea lausunto.
Katso. -Onko poliisi kertonut muuta?
Menkää pois tontiltani.
Anna lausunto ihmisille.
Hän on viaton, mutta käyttäytyy kuin syyllinen. Outoa, mutta hyvä.
Jos hän joutuu vankilaan, me olemme selvillä vesillä.
Leikit taas Lady Macbethia, kuten lavastaessasi Ellien Hendyn taposta.
Arvostelukykysi heikkenee.
Parasta on, jos kukaan ei joudu linnaan.
Jos ruumista ei löydetä, ihmiset olettavat hänen karanneen.
Totta.
Mitä teemme sillä välin?
Tätä. Elämme tavallisista elämää ja seuraamme uutisia varmuuden vuoksi.
Käymme töissä ja huolehdimme Henrystä.
Lupaan pitää meidät turvassa.
Eletään siis niin kuin ennenkin. -Tismalleen.
Natalielle tapahtui jotain kamalaa. -Me emme liity siihen mitenkään.
Olemme vain mukavia, tavallisia naapureita.
Kameralle itkeminen ei sovi kaikille, mutta hän vain paiskii töitä.
Miksi hänkin esittää normaalia?
Hitto. Kaikkein viimeiseksi haluan hänen tarkkailevan minua.
Katso. Mummeli tuli. -Kiitos, Mustafa. Ciao.
Miksi puhut asianajajamme kanssa?
Avioerohöpinöitä. Et halua kuulla.
Vieläkö se nainen on kateissa? Jouduin jättämään auton kauas.
Tulehan tänne, kultaseni.
Mummelilla on ollut ikävä sinua.
Aviomies on varmasti syyllinen. Miesten kanssa pitää olla tarkkana.
Ray tapattaisi minut ilomielin, ellen minä sitten tapattaisi häntä ensin.
Kahvia varmaan löytyy. Juodaan vähän kahvia.
Onkohan pojalla lämpöä? -Väsymystä vain.
Ehkä minun pitäisi jäädä kotiin. -Projisoit ahdistuksesi poikaasi.
Mene hoitamaan leipomoa. Forty ja minä vietämme ihanan päivän.
Hei. Mitä saisi olla?
Kiitos, mutta olemme muilla asioilla. Perustimme komitean Natalien löytämiseksi.
Sanoiko hän haluavansa paeta? -Tai pelkäävänsä Matthew'ta.
Ei.
Eikö tämä ole turhan aikaista? Emme tiedä, onko mitään pahaa…
Näittekö Tracy Paulsonin murhadokumentin? Juonipaljastus: syyllinen on aviomies.
Se on aina aviomies.
Matthew ei edes soittanut poliisille ensimmäisenä, vaan Natalien sisko.
Kuulitko Natalien ja Matthew'n riitelevän?
Tuskin tunnemme heitä. Natalie esitteli tämän liiketilan vähän ennen kuin…
Tämä on varmasti kamalan vaikeaa sinulle.
Kiitos. Ainoastaan tänne tulo saa oloni tuntumaan normaalilta.
Ja -
nämä ketogeeniset vaniljaskonssit.
Ettekö tosiaan halua?
Mikä ettei. -Otan mielelläni pari.
Brandonin paasto päättyy illalla, joten tämä onkin mukava herkku.
Päivän päätteeksi vie kirjat hyllyihin pöydiltä ja työskentelysyvennyksistä.
Jotenkin onnistuin valitsemaan täydellisen paikan esittää normaalia.
Vaatimattomien tavallisten ihmisten keitaan.
Täällä on mahtavaa. -Haloo.
Pomon valvovasta silmästä huolimatta.
Anteeksi.
Minulle on vieläkin epäselvää, miksi halusit tänne vapaaehtoistöihin.
Ellet ole niitä vanhempia, jotka petaavat olematonta vapaaehtoistyöansioluetteloa -
saadakseen lapsensa huippukouluun.
Onko hän selvännäkijä?
Hei, Dante. Tässä on Joe.
Dante Ferguson, entinen merisotilas,
täysin sokea ja uuden pomoni pitkäaikainen ystävä.
Dante vastaa kysymyksiisi. Hän tietää kaiken.
Dante kuuntelee nyt uutisia Natalie Engleristä.
Madre Linda sai ikioman kadonneen valkoisen naisensa.
Kadonnut valkoinen nainen -syndrooma on USA:n lempiviihdettä pornon jälkeen.
Kadonnut valkoinen nainen… -Syndrooma.
Kun yläluokkainen viehättävä valkoinen nainen katoaa, lehdistö riemastuu.
Se ei koske muita uhreja.
Lehdistö janoaa kaikkea hekumallista.
Miksi tuntuu kuin mokaisin testin? -Kyse on tietystä ilmiöstä.
Kun valkoiset naiset saavat suhteettomasti huomiota, viesti on selvä.
He ansaitsevat tulla pelastetuiksi. Muut saavat pärjätä omillaan.
Totta. Tietenkin.
Miksi sanot "tietenkin", kun et edes tiennyt ilmiöstä?
Kiinni jäit, hernekeppi.
Mistä hän tietää… -Yö on hellä. Sinä tunsit hänet.
Olemme naapureita. -Hys. Parasta ystävää haastatellaan.
Sopiiko, että käyn vessassa? -Se on tuolla päin.
Tapa minut nyt, Dante. -Onko hän söpö?
Ei voi olla totta. -Perustimme vihjepuhelimen.
Voitte seurata meitä Facebookissa, Twitterissä, Instassa ja Tumblrissa.
Jos joku siis vielä käyttää sitä.
Natalie tuntuu olevan lähellä sydäntäsi.
Natalien löytäminen on nyt tärkeintä. Hän oli rakkain ja läheisin ystäväni.
Hän vihasi Natalieta. -Me kaikki rakastimme häntä.
En tiedä, miksi aviomies ei ole puhunut,
mutta yleisö haluaisi varmasti lausunnon.
Ja noin hän nälväisi Matthew'ta suorassa lähetyksessä.
Häijyä, muttei pahaksi meille.
Miksihän Natalien katoaminen on saanut yhteisön tunteet pintaan?
Natalie välittää syvästi tästä kaupungista ja kaikista sen asukkaista.
Viimeisimpänä hän vuokrasi liiketilan naapurinsa leipomolle.
Hän asuu tuossa noin.
Kertoiko Sherry Conrad koko maailmalle,
että vaimoni oli viimeisiä, joka näki kadonneen valkoisen naisen?
Vakuutan, että kaikki on yhä hyvin.
Kuka hitto soittaa?
Haloo.
Hei. Miten voin auttaa, rikostutkija?
Voi perkele.
Sanoitte vaimonne kanssa, että tuskin tunsitte Natalieta.
Totta.
Miksi turvakamerassa sitten näkyy,
että juttelette kaupan parkkipaikalla kaksi päivää ennen katoamista?
Hikeä? Nyt on pidettävä pää kylmänä.
Sattumaa. Tervehdin aina naapureita.
Miten selität tämän kanssakäymisen?
Onko Madre Linda täynnä kameroita?
Saatko yleensä ehkäisyvälineitä naapureiltasi tervehtiessäsi heitä?
He eivät epäile minua, vaan tekevät vain työtään. Hikoilun täytyy loppua.
Vastaa vain, jos se on tärkeää. -Jotta he voivat tarkkailla käytöstäni.
Ei tarvitse.
Kondomit… Nataliella on erikoinen huumorintaju.
Hän antoi ne minulle vitsinä, jota en edelleenkään tajua.
Tunnustustako he odottavat?
Hetkinen. Ei se ole huono idea.
En aikonut kertoa tätä, mutta minun täytyy tunnustaa eräs asia.
Elän vastasyntyneen vauvan ja hyvin stressaantuneen vaimon kanssa.
Ei ole mitään paikkaa, missä mies voisi nauttia yksinään.
Kun siihen lisätään anoppi, joka piipahtelee ilmoittamatta…
Suosittelemme vahvasti, ettet enää tee niin.
Yritän hillitä itseni.
Masturbaatio pelasti päivän.
MISTÄ ON KYSE? MIKSET VASTAA? SOITA HETI
Saavuimme Fresh Tartiin,
jota pyörittää Madre Lindan uusin leipomuskuningatar Love Quinn.
Teen ironista TikTok-videota.
Poista se. -Hyvä on.
Anteeksi. -Kiitos.
Se on poistettu. -Minulla on huono hiuspäivä.
Minusta ne näyttävät hyviltä. -Lopeta tuo.
Mikä? -Flirttailu.
Selvä. Totta. Olet naimisissa. -Kiitos.
Mitä saisi olla?
Toimittajat parveilevat talollani.
Jouduin hyppäämään aidan yli hakeakseni lounasta,
mikä selittää myös sen, miksi unohdin lompakkoni.
Ja nyt kuolen nälkään ja köyhyyteen.
Ellet sinä sitten…
Pyysin lopettamaan flirttailun.
En flirttaile, vaan anelen ruokaa.
Hyvä on. Luoja paratkoon.
Kiitos, ladyni ja pelastajani.
No niin. Porkkanaa vai saksanpähkinää? -Porkkanaa, kiitos.
Mokasinko salaisen persoonallisuustestin?
Et. Minä…
Se oli ensimmäinen reseptini. Leivoin niitä aina veljelleni,
kun hän tuli käymään.
Maistetaanpa.
Ihan mieletöntä. Mitä hittoa?
Natalien katoaminen lienee rankkaa. -Rakastan mediasirkusta.
Miten jakselet? Onko sinulla juttukaveria?
En tarkoittanut udella…
Äiti. Anteeksi, en voi…
Puhu hitaammin. Kauhistus.
Selvä. Olen tulossa.
Onko kaikki hyvin? -Vauvani on kipeänä. Minun on mentävä.
Minun on suljettava leipomo ja sammutettava uunit.
Kuulehan. Minä voin hoitaa sen.
Tiedän, miten uunit toimivat. Mene hoitamaan vauvaa.
Mene vauvan luo. -Laatikossa on vara-avain.
Jospa he eivät vain onkineet tietoja, vaan tietävätkin enemmän.
Kukaan ei tiennyt Nataliesta ja minusta, Lovea lukuun ottamatta, ellei…
SAMMUTA KAMERAT
Noin.
Matthew. Ehkä kameroita oli enemmän.
Ehkä Natalie valehteli minulle, ja Matthew aikoo haastaa minut oikeuteen.
Pahus. Unohdin soittaa takaisin. Pysy tyynenä, Atticus Finch.
Anteeksi. He kyselivät lisää. -Olen sairaalalla. Henryllä on tuhkarokko.
Minut on siepattu, minua on uhattu veitsellä ja aseella,
olen menettänyt sormen, joutunut häkkiin, mutta koskaan elämäni aikana -
en ole ollut näin peloissani.
Hoitaja on viipynyt kamalan kauan. -Se on nopea testi. Hän palaa pian.
Verikokeen mukaan tartunnasta on viikko. -Eikö tuhkarokko ole kadonnut?
Koronaviruksesta huolimatta jotkut eivät rokotuta lapsiaan.
Ilmoittakaa kaikille, jotka ovat olleet Henryn lähellä.
Kai teidät on rokotettu? -On.
Luulisin niin. -Todellako, rouva Hippiäinen?
Onko Love varmasti rokotettu? -Mitä väliä… Kyllä. Älä ole naurettava.
Mitä sen oireet ovat? Kuume… -Yskä, nuha ja huono olo.
Vakavissa tapauksissa kuulo katoaa ja tulee kuumekouristuksia.
Korjaus. En ole ikinä ollut näin peloissani.
Onko siihen lääkettä?
Vain kuumeeseen. Muuten se paranee omia aikojaan.
Tarkkailemme poikaa vielä muutaman tunnin ajan.
Kiitos.
Hei, Margaret. Love täällä.
Minulla on ikäviä uutisia. Henryllä on tuhkarokko.
Soitan sairaalasta. Ajattelin ilmoittaa, koska olimme Hudsonien juhlissa.
Hyvänen aika. -Olen todella pahoillani.
Minulle tulee toinen puhelu. -Minun pitää mennä.
Hei, Sherry. Olin juuri soittaa. -Kuulin juuri. Voi pikkuista!
Älä suotta tunne häpeää. -Häpeää?
Jospa minä soitan muille, niin voit keskittyä Henryyn.
Kiitos, mutta haluan tehdä sen itse.
Love?
Kuulitteko Loven vauvasta?
Mitä tapahtui? -Sydämeni särkyy heidän puolestaan.
Minun täytyy lopettaa, Mustafa. Jatketaanko iltapäivällä?
Hyvä. Ciao.
Miten puhelut sujuivat? Toivottavasti ystäväsi eivät suuttuneet.
Miksi sinä olit puhelimessa?
Jos jokin on pielessä, kerro minulle. -Ostan viinitarhan.
Että mitä? -Ostan viinitarhan.
Rahat eivät ole enää epävarmassa tilanteessa.
Tällainen tilaisuus tulee kerran elämässä. Leipomosi pärjää kyllä.
Saat sen toimimaan. -Olet ällistyttävä.
Älä nyt suutu. -En. Tämähän on valaisevaa.
Kysyn itseltäni: "Miksi yritän saada Sherryn hyväksynnän,
kun hän puukottaa minua selkään kuin salakähmäinen röyhkeä narttu?"
Tietysti. Yritän uudistaa suhteemme.
Sinulla on kovasti paineita… -Häivy täältä.
Tulin tänne aloittamaan alusta, ja sinä myrkkypesäke seurasit minua.
Sisälläsi on valtavasti vihaa. Se ei ole terveellistä.
Onko tämä rangaistus synneistäni?
Sinun täytyy parantua.
En ole ollut paras mahdollinen ihminen, mutta isänäsi oleminen -
muuttaa minua.
Parannu.
Parannuthan sinä? Lupaan olla arvoisesi isä sinulle.
Ryan Goodwin kertoo uusimmat tiedot Natalie Englerin tapauksesta.
Natalien ystävien mukaan hän katosi -
pian sen jälkeen, kun hän vuokrasi leipomon Love Quinn-Goldbergille.
Nähtiinkö Natalie viimeiseksi täällä?
Joe.
Kaikki oli jo tarpeeksi viturallaan.
Poliisit kyselevät ja uutisissa puhutaan leipomostani.
Esittäminen ei auta. Nyt on toimittava.
Olet oikeassa. Matthew on uhka.
Kaikki epäilevät jo, että hän teki jotain Natalielle.
Tarkoitatko… -Lavastetaan hänet.
Sopii.
Miten?
Minulla on vielä yksi esine laatikosta.
Natalien huivi, jossa on hänen vertaan. Pidin sen vakuutuksena.
Hoida asia.
No niin.
Mitä? Miten? Eikä. Mahdotonta.
Luulin hikoilevani syyllisyydestä.
Tuhkarokon perkele. Mikä muu voi mennä pieleen?
Se iski nopeasti.
Huivi on vietävä Matthew'n luo.
Kuume nousee ja huone pyörii.
Minun on tehtävä tämä. Huivi. Keskity.
Pitäisi käydä makuulle. -Oletko varma siitä?
Tämä ei tiedä hyvää. -Sinullahan oli jokin kesken.
Niin kuin perheesi pelastaminen. -Kyllä.
Perheeni.
Huivi on vietävä Matthew'n luo.
Hyppää takapihalle aidan yli. -Ei. Siellä on kameroita.
Se yksi ulkona on rikki. Pue huppari, niin näytät Matthew'n hulttiopojalta.
Tyhjiöpakattu. Taisit olettaa, että tarvitset sitä kuitenkin.
Ole hiljaa. -Ole itse.
Minne menet?
Sinne, minne sinun pitäisi mennä. Boo Radleyn luo.
No niin. Nyt jalkaa toisen eteen.
Missä hän on?
Missä Henry on? -Onko sinut rokotettu, Joe?
Hän ei liiku. Hakekaa lääkäri! Auttakaa minua!
Joe.
Etkö voi hyvin?
Olen hoitaja Fiona. Tutkin sinut.
Peremmälle. Istu alas.
Suu auki.
Sinullako on muka kuumetta?
Jos pojat kiusaavat sinua… -Osaan huolehtia itsestäni.
Voit jäädä tänne halutessasi.
Sinulla ei ole hätää.
Huomasin, ettei meillä ole rokotustietojasi.
Käyttikö äitisi sinua rokotettavana? -Tietysti.
Ehkä tiedot katosivat muutossa.
Kyllä äiti rokotutti minut.
Et olisi sanonut noin.
Jos et olisi valehdellut, et olisi sairastunut.
Kerro hoitajalle. Hän oli surkea äiti.
Lopeta. -Itsekäs sekopää.
Ei hän huolehtinut sinusta. -Häivy täältä!
Minne menet? -Nyt on liian myöhäistä!
Katso minua.
Rauhoitu.
Tämä taitaa olla todellista.
Mitä teit takapihallani?
Hitto.
Love. Hei.
Ajattelin tuoda sinulle ruokaa.
Siinä on tacoja. -Kovin ajattelevaista.
Miten poikasi voi?
Hän on kunnossa. -Sehän on hienoa.
Hän…
Ei hän ole kunnossa. Eräs aivokuollut rokotevastustaja sairastutti hänet.
Ties kuinka moni muu sairastuu -
hengenvaaralliseen virukseen, jonka ei pitäisi enää olla uhka.
Ei hätää.
Anteeksi. -Älä suotta pyydä anteeksi.
Lukitsin kaupan. Oli kiva saada muuta puuhaa kuin olla kotona,
kunnes uutisryhmä saapui.
Milloin palaat kouluun?
En tiedä. Tuntuu, että pitäisi odottaa, että Natalien kohtalo selviää.
Jos tarvitset leipomoon halpaa tai ilmaista työvoimaa,
olen käytettävissä.
Voit tulla milloin vain haluat. Apu kelpaa kyllä.
Selvä.
Se olisi kivaa. Etenkin, koska pääsisin eroon isästäni.
Onko hänen kanssaan niin vaikeaa? -On.
Hän ei ole ikinä osannut puhua, mutta kun vaimo katoaa,
luulisi silloin olevan sopiva aika alkaa ilmaista tunteitaan.
Mutta ei. Hän on sulkeutunut kuoreensa.
Häntä tuntuu tulevan entistäkin vaikeampi tavoittaa.
Oletko kunnossa? -Rva Quinn-Goldberg.
Ihan hetki vain. -Toki.
Kiitos. -Eipä mitään.
Miten päädyin tänne?
Tulin piilottamaan huivia. Jäinkö kiinni itse teossa?
Olen sairas. Näin kuumehoureita.
Hyppäsin kai aidan yli.
Minulla on tuhkarokko, joten… -Minut on rokotettu.
Ihme, ettei sinua ollut. -Ihan kuin hän odottaisi tunnustusta.
Mitä normaali naapuri sanoisi nyt?
Niinpä. Olisi pitänyt arvata. Lapsuudessani on muutamia aukkoja.
Olen pahoillani vaimostasi. Aioin piipahtaa, mutten halunnut häiritä.
Taas tuo katse.
Tietääkö hän, että suutelin Natalieta? Paniko hän poliisin perääni?
Natalie kertoi, että ystävystyitte. -Pahus.
Joitte vähän viiniä. -Peli ohi.
Puhuiko hän menevänsä käymään siskonsa luona?
Tai ehkei hän tiedä mitään. Kenties hän toivoo, että osaan auttaa.
Valitan. Ei hän maininnut sellaista.
Sinun pitää levätä. Annoin sinulle parasetamolia kuumeeseen.
Voisiko Matthew olla mukava mies? -Kiitos.
Eipä mitään.
Pojastani ei ole kuulunut. -Mikä hänellä on?
Hänkin sairastui. Hän on sairaalassa.
Entä jos hän ei parannu?
Entä jos lapsiamme rangaistaan meidän synneistämme?
Luulisin, ettei se ole rangaistus.
Omat syntimme heijastuvat lapsistamme sokaisevan kirkkaasti.
En ikinä nähnyt itseäni isänä.
Sitten tapasin Theon äidin. Isäksi tullaan eri tavoin.
Olin siitä innoissanikin. Theo oli mainio.
Minä kuitenkin olin nuori ja äärimmäisen kunnianhimoinen.
Olin surkea isäpuoli, ja hän inhosi minua siksi.
Nyt Theon äiti on uusissa naimisissa, ja Theo vihaa äitiään vielä enemmän.
Useimmiten olen vieläkin ihan pihalla. Tiedän vain, että Theo tarvitsee minua.
Jollain alkukantaisella tasolla, kuten poikasi tarvitsee sinua.
Eikö Natalie puhunut lähtevänsä reissuun?
Kaikki on varmasti hyvin. Hän vain haki huomiota ja häntä nolottaa palata.
Et kai usko, että jotain olisi sattunut?
Mitä me oikein teimme, Love?
Haluan auttaa, mutta turvallisinta -
on pitää hänet hiljaisena ja antaa ihmisten tuomita hänet.
HENRYN KUUME LASKI
Poika on kunnossa. Hän toipuu. -Hienoa.
Henry on kunnossa. Lupasin olla hänen arvoisensa isä.
En voi lavastaa viatonta miestä.
Surmaisin satakielen.
Rakastat Natalieta, muttet puhu lehdistölle.
En välitä lehdistöstä. -Kannattaisi.
Jos et puhu, sinulle keksitään tarina. Et voi auttaa Theoa kalterien takaa.
Hei. -Hei vain.
Älä nouse. En tajunnut, että sinäkin olet sairaana.
Voi sinua. -Ei hätää. Toivun kyllä.
Miten Henry voi? -Hän kaipaa isäänsä.
Älä enää ikinä säikäytä meitä noin, herra Dramaattinen.
Rakastan sinua liikaa.
Teitkö sen?
Oikeasti kysyt, millainen isä oikein olen.
Kunpa voisit mennä etuovesta. -Toimittajat. Ymmärrän.
Pääsetkö varmasti yksin kotiin? -Kyllä minä pärjään.
Vaimoni ja lapseni tulevat kotiin.
Olet auttanut liikaakin. -Turvallista kotimatkaa.
En halua löytää sinua taas roskikselta.
Tein sen, mutta sitten -
otin sen takaisin.
Matthew on kunnon mies.
Hän menetti jo vaimonsa. Jos lähetämme hänet vankilaan…
Millaisia ihmisiä olisimme?
Sinä tajuat. -Olemme sitä parempia.
Niin olemme.
Mitä tarkoittaa olla hyvä isä? Suojelua tietenkin,
mutta voiko olla hyvä isä, jos on paha ihminen?
En halua olla sellainen isä, etkä sinä halua olla sellainen äiti.
Pikku-Scout ansaitsee parempaa.
KAIPAAMME SINUA
TUOKAA NATALIE KOTIIN
Yövartio oli kaunis. Koko kaupunki tuli sinne.
Tuleeko hän ulos? En tajua. Onko tämä jokin strategia?
Sherry ja Kiki viipyivät pisimpään, jotta saisivat kuviin parhaimmat kukat.
Natalien kunniaksi tietysti. Oikein tahdikasta.
Lähdetään.
Matthew tuskin halusi herättää epäilyksiä, mutta yövartion jättäminen väliin…
Matthew! -Hän tuli ulos. Kamera valmiiksi.
Saammeko kysyä pari kysymystä?
Natalie olisi iloinen nähdessään, että näin moni välittää hänestä.
Se ei ollut strategia.
Hän viipyi pitkään, koska ei ollut kyetä siihen.
Matthew'n on vaikea puhua Nataliesta, koska hän välittää tästä.
Olen huolissani vaimostani. Natalie, jos katselet tätä,
tule kotiin tai ilmoita, että olet kunnossa.
Totuus on, ettei Matthew'n tarvitse joutua linnaan tästä.
Me tarvitsemme sinua.
Minä tarvitsen sinua.
Jos joku on tehnyt jotain vaimolleni,
minä etsin sinut ja panen sinut maksamaan teostasi.
Kiitos.
Onko vaimosi lähtenyt aiemmin? -Onko hänen perheelleen kerrottu?
Siinäkö se?
Syyllinen ei ole aina aviomies, mutta mekään emme mene vankilaan.
Ei ole mitään todisteita. Jos jotain löytyy, hoidamme asian.
Niin kuin aina.
Falco.
Sormus löytyi.
Selvä.
Sanotaan: "Lähiöissä tapahdu ikinä mitään."
Hei.
Mitätön kiitos siitä, kun huolehdit, etten kuollut viime viikolla.
Ei olisi tarvinnut. Kiitos. Hyvä, että voit paremmin.
Anteeksi. Odotan puhelua.
Ehkä se on ennemmin: "Mikään ei ikinä muutu."
ROKOTEVASTAISUUDEN EPÄLOOGISUUS
Ethän ole vielä sulkenut?
En. Tulit juuri ajoissa. Mitä saisi olla?
Puoli tusinaa mustikkamuffineita. -Saamasi pitää.
En ole nähnyt Margaretia hetkeen.
Kerro hänelle terveisiä. -Siksi oikeastaan tulinkin.
Margaretkin olisi tullut, mutta hän vei tytöt äitinsä luo toipumaan.
Olivatko he kipeänä? -Eivät enää. Molemmat saivat sen.
Olen pahoillani, että tartutimme Henryn.
Oliko tyttärillänne tuhkarokko?
Margaret katuu, ettei sanonut mitään. Hän järkyttyi Henryn sairaalareissusta.
Tytöt pääsivät aika vähällä.
Toivottavasti et muistele pahalla.
Emme usko tarpeettomien myrkkypiikkien antamiseen lapsille.
Keho taistelee viruksia vastaan.
Emme tietenkään tuomitse eri tavalla toimivia.
Joka tapauksessa… En tullut tänne saarnaamaan.
Pyydämme anteeksi.
Tärkeintähän on, että kaikki voivat nyt paremmin.
Kiitos.
Hei, Gil. -Niin?
Tekstitys: Anna-Kaisa Viljanen